સોનગઢથી ઉકાઇ જતી એક ટ્રક બાઇકને બચાવવા જતાં પુલ પરથી નીચે ખાબકી હતી. જેમાં ત્રણના મોત થયાના પ્રાથમિક અહેવાલ છે. આજે સવારે સોનગઢથી ઉકાઇ તરફ જતી ટ્રક પુલ પરથી પસાર થઈ રહી હતી, ત્યારે એક બાઇક અચાનક વચ્ચે આવી ગયું હતું. ડ્રાઇવરે તેને બચાવવા માલ ભરેલી ટ્રક નદીમાં ખાબકી હતી. અકસ્માતને કારણે બે લોકોના ઘટના સ્થળે જ મોત થયા હતા, જ્યારે એકનું સારવાર દરમિયાન મોત થયું હોવાનું જાણવા મળી રહ્યું છે. તેમજ ચાર લોકોને ગંભીર ઇજા થઈ છે, જેમને હોસ્પિટલમાં ખસેડવામાં આવ્યા છે.